**Otto Aleksi Meri** (s. 15. joulukuuta 1989) on helsinkiläinen asianajaja, varatuomari, oikeustieteen tohtori ja kokoomuslainen poliitikko. Hän on ollut Helsingin kaupunginvaltuuston jäsen vuodesta 2017 ja kaupunginhallituksen varajäsen vuodesta 2018.

Meri työskentelee asianajajana Asianajotoimisto Hippi & Kallaskarilla. Hän on toiminut vuodesta 2023 Suomi-Amerikka Yhdistysten Liiton puheenjohtajana.

Elämä ja ura
------------

Meri syntyi Helsingissä ja varttui Patolassa. Koulunkäyntinsä hän kuitenkin aloitti Tampereella. Meri kirjoitti ylioppilaaksi Helsingin Suomalaisesta Yhteiskoulusta vuonna 2008.

Meri valmistui Helsingin yliopistosta valtiotieteen kandidaatiksi vuonna 2014 ja oikeustieteen maisteriksi vuonna 2015. Lisäksi hän on opiskellut politiikan tutkimusta ja oikeustiedettä Pohjois-Carolinan yliopistossa Ashevillessä, Yhdysvalloissa.

Suomen Asianajajaliiton asianajajatutkinnon Meri on suorittanut vuonna 2015. Meri väitteli tammikuussa 2023 oikeustieteen tohtoriksi Helsingin yliopistosta velvoiteoikeudesta aiheenaan: *"Lain ja hyvän tavan vastaiset sopimukset: Sopimusoikeudellinen tutkimus kiellonvastaisista oikeustoimista ja niiden oikeusvaikutuksista"*

Yliopistosta valmistumisensa jälkeen Meri työskenteli Dittmar & Indrenius Asianajotoimistossa vuosina 2015-2017. Hän työskenteli vuosina 2017-2019 kokoomuksen eduskuntaryhmässä lainsäädäntösihteerinä.

Meri sai varatuomarin arvonimen vuonna 2020. Vuosina 2020–2021 hän toimi sopimusoikeuden tutkijana Helsingin yliopistossa. Meri on työskennellyt vuodesta 2022 asianajajana Asianajotoimisto Hippi & Kallaskarilla.

Poliittinen ura
---------------

Opiskeluaikana Meri toimi Helsingin yliopiston ylioppilaskunnan edustajiston jäsenenä sekä Oikean edustajistoryhmän puheenjohtajana.

Meri tuli valituksi Helsingin kaupunginvaltuustoon kokoomuksen ehdokkaana vuoden 2017 kuntavaaleissa 691 äänellä. Hänet valittiin kaupunginhallituksen varajäseneksi vuonna 2018. Lisäksi hän toimi ensimmäisellä valtuustokaudellaan kulttuuri- ja vapaa-aikalautakunnan jäsenenä ja Jääkenttäsäätiön hallituksen jäsenenä. Vuosina 2018-2022 Meri verotuksen oikaisulautakunnan jäsenenä ja vuosina 2019-2022 Uudenmaan liiton maakuntahallituksen jäsen.

Vuoden 2021 kuntavaaleissa Meri sai 1 088 ääntä ja tuli valituksi jatkokaudelle Helsingin kaupunginvaltuustoon. Hän on toiminut vuodesta 2022 kaupunkiympäristölautakunnan jäsenenä ja kokoomuksen valtuustoryhmän varapuheenjohtajana.

Meri oli ehdolla vuoden 2023 eduskuntavaaleissa Helsingin vaalipiirissä, muttei tullut valituksi 3 062 äänellään.

Tammikuussa 2024 Meri oli yhtenä vastuuhenkilöistä *Poliittiset lakot kiellettävä* -kansalaisaloitteessa, joka esittää, että eduskunta ryhtyy toimiin poliittisten lakkojen kieltämiseksi. Aloite sai kerättyä tarvittavat 50 000 allekirjoitusta 7. maaliskuuta 2024, mikä tarkoittaa aloitteen etenevän eduskunnan käsittelyyn.

Poliittiset näkemykset
----------------------

Meri kuvailee itseään oikeistoliberaaliksi. Hän ajattelee, että ihmisillä tulee olla vapaus elää minkälaista elämää haluavat elää, kunhan ei rajoita muiden vapauksia. Hän kannattaa tiukkaa taloudenpitoa ja vastustaa kunnallisveron korotuksia.

Meri teki vuonna 2019 valtuustoaloitteen, jossa ehdotettiin maidon tarjoilun lopettamista Helsingin kouluissa, päiväkodeissa ja vanhainkodeissa. Hän perusteli aloitettaan niin ilmasto-, ravintosuositus- kuin kustannussyilläkin.

Meri pitää seksityötä hyväksyttävänä ja laillisena elinkeinona ja pitää sitä tasavertaisena muiden ammattien kanssa. Hänen mielestään sen esteenä ovat ummehtuneet moraalikäsitykset.

Vaalimenestys
-------------

| Kuntavaalit |
| --- |
| Vuosi | Kunta | Äänimäärä | Tulos |  |
| 2017 | Helsinki | 691 | Valittiin. |  |
| 2021 | Helsinki | 1 088 | Valittiin. |  |

| Eduskuntavaalit |
| --- |
| Vuosi | Vaalipiiri | Äänimäärä | Tulos |  |
| 2023 | Helsinki | 3 062 | Ei valittu. |  |

Yksityiselämä
-------------

Meri on ollut naimisissa vuodesta 2022 ja parilla on yksi lapsi (s. 2023). Perhe asuu Helsingin Kruununhaassa.

Kirjailija Veijo Meri on Meren isoisä.

Meren sotilasarvo on luutnantti.

Lähteet
-------

1. 1 2 3 4 5 6 7 8  CV *Otto Meri*. Viitattu 6.3.2023.
2. ↑  Valtuutettu *Helsingin kaupunki*.  Arkistoitu 12.6.2018. Viitattu 12.6.2018.
3. ↑  Sivut - Kokoomuksen eduskuntaryhmä *www.eduskunta.fi*. Viitattu 12.6.2018.
4. ↑  Hippi & Kallaskari: Asiantuntijat *hippi.fi*. Viitattu 20.2.2024.
5. ↑  Suomen ja Yhdysvaltojen suhteiden uusi aikakausi *www.sammagazine.fi*. Viitattu 20.2.2024.
6. 1 2  Kokoomuksen Otto Meri sisustaa Mannerheim-tavaralla | Poliittinen koti | Image *www.apu.fi*.  2.1.2024. Viitattu 8.3.2024.
7. ↑  Tiedotus: Uudet hallituslaiset esittäytyvät ja vanhat antavat lupauksia *Nuoret Juristit ry*.  27.1.2016. Viitattu 8.3.2024.
8. ↑  Otto Meri LinkedInissä *linkedin.com*. Viitattu 8.3.2024.
9. ↑  Asianajajatutkinnon huhtikuun kirjallisen kokeen läpäisseet *asianajajaliitto.fi*.  Arkistoitu 12.6.2018. Viitattu 12.6.2018.
10. ↑  Otto Meren väitöskirja *helda.helsinki.fi*.
11. ↑  Asianajajaliitto (Arkistoitu – Internet Archive)
12. ↑  Kokeile HS:n vaalikoneessa, miten samaa mieltä Otto Meri on kanssasi *www.vaalikone.fi*. Viitattu 12.6.2018.
13. ↑  Kaupunginhallituksen jäsenet *Helsingin kaupunki*. Viitattu 12.6.2018.
14. ↑  Jäsenet *Helsingin kaupunki*. Viitattu 12.6.2018.
15. ↑  Otto Meri *Yle - Tulospalvelu*. Viitattu 6.1.2022.
16. ↑  Luottamustoimet 2021-2025 *Helsingin Kokoomus*. Viitattu 20.2.2024.
17. ↑  Meri, Otto | Päätökset | Helsingin kaupunki *paatokset.hel.fi*.  20.6.2022. Viitattu 20.2.2024.
18. ↑   Viitattu 7.3.2023
19. 1 2
20. ↑  Kansalaisaloitepalvelu - Poliittiset lakot kiellettävä *Kansalaisaloitepalvelu*. Viitattu 22.1.2024.
21. ↑  Otto Meri: Kansalaisaloite poliittisten lakkojen kieltämiseksi *Uusi Suomi Puheenvuoro*.  22.1.2024. Viitattu 22.1.2024.
22. ↑  Poliittisten lakkojen kieltämiseen tähtäävä kansalaisaloite eteni eduskuntaan *www.iltalehti.fi*. Viitattu 7.3.2024.
23. ↑  "Helsinki2030"-vaaliohjelma kuntavaaleissa 2021
24. ↑  Vaalikone
25. ↑  Teemat Ottemeri.fi
26. ↑  Valtteri Parikka: Kokoomuksen Otto Meri haluaa lopettaa maidon tarjoilun Helsingin kouluissa, päiväkodeissa ja vanhainkodeissa Hs.fi 29.9.2019
27. ↑
28. ↑  Helsinki, valitut *tulospalvelu.vaalit.fi*. Viitattu 20.2.2024.
29. ↑  Helsinki, valitut *tulospalvelu.vaalit.fi*. Viitattu 20.2.2024.
30. ↑  Otto Meri Twitterissä: "Elämäni onnellisin päivä. 12.3.2022" *twitter.com*.  19.3.2022. Viitattu 10.12.2023.
31. ↑  Joona Laukkanen: Otto Meren vaimo joutui kolariin – oli viimeisillään raskaana *Ilta-Sanomat*.  23.8.2023. Viitattu 10.12.2023.
32. ↑  Otto Meri Twitterissä: "Yöllä elämämme muuttui. Meistä tuli pienen tyttövauvan vanhemmat." *twitter.com*.  2.9.2023. Viitattu 10.12.2023.
33. ↑  *Kadettiupseerit 1920-2010*, s. 584. Kadettikunta ry, 2010.
34. ↑  STT: Saiko tupakaverisi ylennyksen? Nämä reservin upseerit tasavallan presidentti on ylentänyt tänään *Ilta-Sanomat*.  4.6.2019. Viitattu 20.2.2024.